Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 135/14/7710	Stará Ľubovňa, 13.11.2014
EEČ : 2-59-117-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a Ublíženie na zdraví podľa § 153 odsek 1 Trestného zákona

Rozhodol: 	prokurátorka Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Spôsobenú škodu vo výške  112,10  €  obvinený uhradil poškodenej Všeobecnej zdravotnej poisťovni a.s., pobočka XXXXX, XXXXX, za poskytnutú lekársku starostlivosť.  Poškodený XXXXX si vyčíslil škodu v sume 1.000,- €, ktorú sumu mu obvinený vyplatil dňa 24.10.2014.

Podľa § 224 ods. 1 Trestného poriadku obvinený  XXXXX  zložil na verejnoprospešné účely sumu vo výške 50,- €, ktorú   určil štátu na peňažnú pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
Obvinený  XXXXX dňa  06.02.2014 okolo 17.20 hod. na schodoch pred budovou Mestského úradu v XXXXX okr. XXXXX fyzicky napadol XXXXX tak, že ho udrel päsťou do tváre, následkom čoho spadol dole schodmi, pričom odevom sa zachytil o zábradlie, kedy obvinený ho chytil za odev v oblasti hrudníka a udrel ho do hrudníka, tváre a zátylku hlavy, čím mu podľa znaleckého posudku spôsobil pomliaždenie hlavy v čelovej oblasti vpravo, podvrtnutie krčnej chrbtice s vyžarovaním bolesti do ľavej hornej končatiny, vylomenie zubnej náhrady s odlomením koruniek zubov v čeľusti a pomliaždenie hrudnej steny vpravo ľahkého stupňa, ktoré zranenia si vyžiadali liečenie podľa znaleckého posudku v trvaní 2 -3 týždne.

Odôvodnenie: 
	Uznesením povereného príslušníka PZ, Okresného riaditeľstva PZ v XXXXX, Obvodného oddelenia PZ XXXXX  sp. zn. ORP-XXXXX zo dňa 24.02.2014 bolo podľa § 199 ods. 1 Trestného poriadku začaté trestné stíhanie a  uznesením  zo dňa 29.05.2014  bolo podľa § 206 ods. 1 Trestného poriadku  vznesené obvinenie XXXXX  pre prečin výtržníctva podľa § 364 ods. 1 písm. a/ Trestného zákona a prečin ublíženia na zdraví  podľa § 156 ods. 1  Trestného zákona.

	Uvedený prečiny obvinený spáchal tak, že  dňa  06.02.2014 okolo 17.20 hod. na schodoch pred budovou Mestského úradu v XXXXX okr. XXXXX fyzicky napadol XXXXX tak, že ho udrel päsťou do tváre, následkom čoho spadol dole schodmi, pričom odevom sa zachytil o zábradlie, kedy obvinený ho chytil za odev v oblasti hrudníka a udrel ho do hrudníka, tváre a zátylku hlavy, čím mu podľa znaleckého posudku spôsobil pomliaždenie hlavy v čelovej oblasti vpravo, podvrtnutie krčnej chrbtice s vyžarovaním bolesti do ľavej hornej končatiny, vylomenie zubnej náhrady s odlomením koruniek zubov v čeľusti a pomliaždenie hrudnej steny vpravo ľahkého stupňa, ktoré zranenia si vyžiadali liečenie podľa znaleckého posudku v trvaní 2- 3 týždne.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 156 ods. 1 Trestného zákona možno za prečin ublíženia na zdraví  uložiť trest odňatia slobody  na šesť mesiacov až dva roky. Podľa § 364 ods. 1 Trestného zákona možno za prečin výtržníctva uložiť trest odňatia slobody  až na tri roky.
 
Po skončení vyšetrovania poverený príslušník PZ predložil na tunajšiu okresnú prokuratúru dňa 21.10.2014 vyšetrovací spis s návrhom na schválenie zmieru, s ktorým sa dozorujúci prokurátor stotožnil a po preskúmaní spisového materiálu toho istého dňa udelil mediačnému a probačnému úradníkovi Okresného súdu XXXXX súhlas na vykonanie mediácie.

Následne bola na Okresnom súde v XXXXX vykonaná mediácia, počas ktorej obvinený a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinený slobodne, vážne a určito vyhlásil, že spáchal skutok za ktorý je trestne stíhaný, svoje konanie oľutoval a dňa 24.10.2014 uzatvoril s poškodenými dohodu o uzatvorení zmieru. 

Z uzatvorenej dohody je zrejmé, že poškodený XXXXX, pri uzatváraní dohody vyhlásil, že voči obvinenému si uplatňuje  škodu v sume 1.000,- €, ktorú mu obvinený zaplatil a súhlasí s  uzatvorením zmieru.  Škoda, ktorá vznikla za poskytnutú lekársku starostlivosť, obvinený uhradil v plnej výške teda 112,10 € poškodenej Všeobecnej zdravotnej poisťovni a.s..

Obvinený XXXXX  poukázal na verejnoprospešné účely sumu vo výške 50,- €, ktorú dňa 24.10.2014 zložil na účet Štátnej pokladnice č. účtu XXXXX . Obvinený neurčil za adresáta peňažnej sumy stanovenej pre všeobecne prospešné účely žiadnu organizáciu v zmysle § 224 ods. 1 Tr. por.. Z uvedeného dôvodu  suma 50,-  € patrí štátu na peňažnú pomoc obetiam trestnej činnosti .

Zo správy o výsledku mediácie zo dňa 06.11.2014, ako aj zo zápisnice o výsluchu obvineného vyplýva, že obv. XXXXX je živnostník, v poslednej dobe sa mu veľmi nedarí a na základe majetkového priznania za r. 2013 vykázal stratu. Podľa  odpisu z registra trestov  doposiaľ súdne trestaný nebol.

Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu  sťažnosť nie je prípustná. (§ 185 a nasl. Tr. por.)

JUDr. Katarína Greculová
prokurátorka